NVG beskuldig Breytenbach van bedrog en korrupsieAdv. Glynnis Breytenbach. Foto: Werner Beukes/SAPA Mxolisi Nxasana, nasionale direkteur van openbare vervolging, het verlede week dae voor Breytenbach se bedanking glo ŉ konsepverslag ontvang met beskuldigings teen Breytenbach. In die konsepverslag, wat deur die NVG se intergriteitbestuurseenheid opgestel is, word daar beweer dat Breytenbach ŉ lening van R11 miljoen van die sakeman Nathan Kirsh bekom het. Kirsch was die klaer in twee sake wat deur Breytenbach ondersoek is. Die Sunday Independent berig ook dat Breytenbach ŉ donasie van R6,3 miljoen van Kirsch via die F.W de Klerk-stigting aanvaar het om vir haar regskostes te betaal in haar arbeidsdispuut met die NVG. Die konsepverslag het glo bevind dat die geld wat Breytenbach van Kirsch ontvang het as omkoopgeld geklassifiseer kan word. Sy word ook daarvan beskuldig dat sy nie haar verhouding met Kirsch en adv. Andre Bezuidenhout verklaar het nie. Nathi Mncube, woordvoerder van die NVG, sê hy kan nie kommentaar lewer nie aangesien Nxasana nog nie die verslag klaar bestudeer het nie. Gerhard Wagenaar, Breytenbach se prokureur, wou ook nie kommentaar lewer nie aangesien Breytenbach glo nog nie die verslag gesien het nie. Lees ook: Breytenbach glo op DA-kandidatelys Glynnis Breytenbach se saak afgekeur Breytenbach betrek arbeidshof Breytenbach gaan arbeidshof toe Breytenbach word geskuif Breytenbach terug werk toe Glynnis Breytenbach onskuldig Skote geskiet op geskorste Mdluli-aanklaer